Meghalt Rolf Hoppe
Meghalt Rolf Hoppe német színész, aki pályafutása alatt több mint 400 film- és tévészerepet játszott, szerepelt az Oscar-díjas Mephistóban és a Tetthely címû népszerû krimisorozatban is.
A 87 éves színész szerdán Drezda környéki otthonában halt meg – közölte családja.
Hoppe egyike volt az NDK-beli filmsztároknak, színpadi és filmes pályafutása a hatvanas években kezdõdött. Karakterszínészként a nemzetközi elismerést a nyolcvanas évek elején Szabó István Mephisto címû Oscar-díjas alkotása hozta el számára, amelyben Hermann Göring tábornok szerepét játszotta el.

A népszerû német színész a németek számára kultfilmmé vált Három mogyoró Hamupipõkének címû mesefilmben, az Ulzana címû keletnémet westernben, A polip címû olasz maffiasorozatban, a Tetthely címû krimisorozatban és Volker Schlöndorff Palmetto címû mozijában is szerepelt. Utolsó filmszerepét A tegnap virágai címû német drámában alakította 2016-ban.

Hoppe nem akart visszavonulni, 1995-ben Drezda közelében vásárolt meg egy birtokot, saját színházat hozott létre, amelyet õ vezetett. A színész nem félt a haláltól, mint 85. születésnapján mondta: Ha itt az ideje, hát itt az ideje.
színész Mephisto